Û Tek-liông

**Û Tek-liông** (), goân-té hō-chò **Tiuⁿ Tek-liông**, sī Tâi-oân ê A-bí-cho̍k iá-kiû soán-chhiú, bo̍k-chiân tī Tiong-hôa Chit-pāng Lo̍k-thian Thô-oân hāu-le̍k, siú-pī ūi-tì sī lāi-iá-chhiú kah gōa-iá-chhiú, tī kiû-tiûⁿ lāi-té thang siú-pī chiâⁿ-chē ūi-tì, seng-gâi kan-na pó͘-chhiú bô tam-jīm--kòe niā, kî-thaⁿ pau-hâm tâu-chhiú i lóng bat siú--kòe, só͘-í hőng kiò-chò sī "ke-si-lâng".

2011 nî, i chham-ka Tiong-hôa Chit-pāng Soán-siù-hōe, hō͘ Lamigo Thô-oân tī tē-3 lûn kéng tio̍h, āu--lâi í 350-bān chhiam-iok-kim, 50-bān kek-lē chióng-kim ka-bêng Lamigo Thô-oân, goân-té hőng jīn-ûi i iu-siù--ê ūn-tōng lêng-le̍k, ē-tàng chò Lamigo bī-lâi kúi-nî ê iû-kek-chhiú, tān-sī chóng-kàu-liān Âng It-tiong jīn-ûi i "lāi-iá siú-pī tōng-chok bô-kàu tēng-tauh", bô chiah-nī sù-siông an-pâi i tam-jīm iû-kek-chhiú. M̄-koh mā in-ūi án-ne, hőng an-pâi khì gōa-iá ê Û Tek-liông, hō͘ lâng chin ū ìn-siōng ê só͘-chāi sī tn̂g-thoân chó͘-sat cháu-chiá ê lêng-le̍k, āu--lâi i mā piáu-sī "kah-ì chó͘-sat cháu-chiá ê kám-kak".

i ka-iû kháu-hō lāi-té ê "Sa-í-chir-ló̤n" sī A-bí-gí lāi-té "ka-iû" ê ì-sù (A-bí-gí: Sa'icelen), āu--lâi mā chiâⁿ-chò i ê phian-miâ.

2014 nî 6 goe̍h 4 hō tī Sin-chng Iá-kiû-tiûⁿ bīn-tùi Tiong-sìn Hiaⁿ-tī ê pí-sài thâu-chi̍t-pái teng-pán tâu-kiû, kan-na tâu la̍k-kiû, bô sit-hun, bô an-táⁿ, ùi chia khai-sí koh hőng hō-chò "Tāi-kok Tek-liông" (大谷德龍) . Sū-si̍t-siōng, tī ka-ji̍p chit-pāng chìn-chêng, Û Tek-liông tio̍h bat tī gia̍p-û ê pí-sài tāi-piáu Thô-hn̂g Hâng-khong-siâⁿ í 90-kiû oân-hong Tâi-tiān--kòe, só͘-í tī chit-gia̍p pí-sài gû-tiâu tâu-chhiú í-keng iōng-liáu-liáu ê sî, Û Tek-liông tiāⁿ-tiāⁿ sī hőng iau-kiû khì liān-tâu ê tē-it jîn-soán.

## Keng-le̍k
* Tâi-tang-koān Pi-lâm-hiong Thài-pêng Kok-sió Siàu-pāng-tūi
* Tâi-tang-koān Thài-goân Kok-tiong Chheng-siàu-pāng-tūi
* Tâi-tiong-chhī Kok-li̍p Tiong-heng Tāi-ha̍k Hù-sio̍k Tâi-tiong Ko-kip Lông-gia̍p Ha̍k-hāu Chheng-pāng-tūi
* Ka-gī Tāi-ha̍k Iá-kiû-tūi
* Thô-hn̂g Hâng-khong-siâⁿ Iá-kiû-tūi (2010 nî 7 goe̍h － 2010 nî)
* Kok-hùn Tiong-sim Iá-kiû-tūi (2010 nî)
* Tiong-hôa Chit-pāng La New Hîm, Lamigo Thô-oân tāi-hùn kiû-oân (2010 nî 12 goe̍h 31 － 2011 nî 11 goe̍h 30) 
* Tiong-hôa Chit-pāng Lamigo Thô-oân (2011 nî 11 goe̍h 30 － 2019 nî 12 goe̍h 16)
* Tiong-hôa Chit-pāng Lo̍k-thian Thô-oân (2019 nî 12 goe̍h 17－)

## Chit-pāng Seng-gâi Sêng-chek
### Táⁿ-kek

### Tâu-kiû

## Te̍k-sû Sū-chek
* 2012 nî 8 goe̍h 18 tī Tâi-tiong Chiu-chè Iá-kiû-tiûⁿ tùi-chiàn Heng-lông Gû, 8-kio̍k-siōng bīn-tùi Tân Huàn-iông kòng chhut tó-gōa-iá hong-hiòng móa-lúi hőng-bú-láng, sī seng-gâi thâu-chi̍t-ki hőng-bú-láng, chiâⁿ-chò liân-bêng tē-cha̍p ūi thâu-chi̍t-hong tio̍h-sī móa-lúi hőng-bú-láng ê kiû-oân.
* 2012 nî 9 goe̍h 20 tī Thô-hn̂g Kok-chè Iá-kiû-tiûⁿ tùi-chiàn Thóng-it 7-ELEVEn Sai, 9-kio̍k-hā bīn-tùi tâu-chhiú  khà chhut seng-gâi thâu-chi̍t-ki chài-kiàn an-táⁿ.
* 2014 nî 6 goe̍h 4 hō tī Sin-chng Iá-kiû-tiûⁿ tùi-chiàn Tiong-sìn Hiaⁿ-tī, tī 8-kio̍k-hā Tiong-sìn Hiaⁿ-tī léng-sian 12-hun ê kio̍k-bīn seng-gâi thâu-chi̍t-pái teng-pán tâu-kiû, kan-na iōng la̍k-kiû tio̍h hō͘ Tiong-sìn Hiaⁿ-tī tī hit-kio̍k saⁿ-chiūⁿ saⁿ-lo̍h, kiû-sok siōng-kín ū 142 kong-lí; hit-nî 9 goe̍h 12 tī chú-tiûⁿ tùi-chiàn Gī-tāi Sai-gû ê pí-sài koh ū teng-pán tâu-kiû ê ki-hōe, chit-pái tâu chi̍t-kio̍k sit chi̍t-hun, sī chū-chek-hun.
* Tī 2014 nî Tâi-oân Tōa-sài tit-tio̍h Tâi-oân Tōa-sài MVP. Lēng-gōa, chit-nî ê chóng-koan-kun-sài tī i tam-jīm sian-hoat iû-kek-chhiú ê 4-tiûⁿ pí-sài, Lamigo lóng phah iâⁿ.
* 2015 nî 1 goe̍h 31 siū-tio̍h iau-chhiáⁿ tam-jīm SBL ê ki-su̍t thiáu-chiàn-sài thiau-chiàn-chiá, Û Tek-liông kan-na iōng 27-bió 70 phah-iâⁿ Tâi-oân Bì-lù ê Chiúⁿ Io̍k-an.
* 2019 nî 9 goe̍h 22 tī Thô-hn̂g Kok-chè Iá-kiû-tiûⁿ bīn-tùi Tiong-sìn Hiaⁿ-tī tâu-chhiú Harman, kah Liāu Kiān-hù, Lîm Sêng-hui ta̍t-sêng kiû-tūi sú-siōng thâu-chi̍t-pái, Tiong-hôa Chit-pāng sú-siōng tē-peh-pái liân-sòa saⁿ-táⁿ-se̍k hőng-bú-láng.

## Chù-kha

## Chham-khó Chu-liāu

## Gōa-pō͘ Liân-kiat

*
}